En compliment del que s'estableix en la disposició addicional de la Llei 4/2004, d'1 de juliol, reguladora del procés d'adequació de les activitats amb incidència ambiental a la Llei 3/1998, de 27 de febrer, de la intervenció integral de l'Administració ambiental, i atenent a les determinacions i criteris que fixa la citada Llei 4/2004, s'ha formulat el Programa esglaonat d'adequació que figura a l'annex 1 d'aquest Decret.
El Decret també desenvolupa i concreta les disposicions de la Llei que ho requereixen, a fi i efecte de facilitar la seva aplicació.
Així, es concreta de manera detallada quines són les activitats subjectes al procés d'adequació, la documentació que s'ha de presentar a l'Administració, el procediment administratiu aplicable i els ens i òrgans de gestió que són competents.
En l'annex 2 del Decret s'estableixen els requisits i procediment d'acreditació de les unitats tècniques de verificació ambiental, encarregades de verificar els documents d'avaluació ambiental que s'han d'adjuntar a la sol·licitud d'autorització ambiental i de llicència ambiental.
Finalment, mitjançant disposicions addicionals es modifiquen determinats preceptes del Decret 220/2001, d'1 d'agost, de gestió de les dejeccions ramaderes per tal que el sistema d'intervenció administrativa aplicable a les activitats agrícoles i ramaderes s'harmonitzi amb els sistemes de prevenció i control regulats en la Llei 3/1998, de 27 de febrer, de la intervenció integral de l'Administració ambiental i normes de desplegament.
Vist el dictamen de la Comissió Jurídica Assessora, a proposta dels consellers de Medi Ambient i Habitatge i d'Agricultura, Ramaderia i Pesca, i d'acord amb el Govern,
1.1 Aquest Decret té per objecte el desplegament de la Llei 4/2004, d'1 de juliol, reguladora del procés d'adequació de les activitats amb incidència ambiental a la Llei 3/1998, de 27 de febrer, de la intervenció integral de l'Administració ambiental (en endavant, Llei 3/1998), d'acord amb les determinacions fixades en la Llei 4/2004, d'1 de juliol, reguladora del procés d'adequació de les activitats d'incidència ambiental al que estableix la Llei 3/1998 (en endavant, Llei 4/2004).
1.2 Alhora, mitjançant aquest Decret es modifiquen determinats preceptes del Decret 220/2001, d'1 d'agost, de gestió de les dejeccions ramaderes.
2.1 S'aprova el Programa d'adequació que figura a l'annex 1 d'aquest Decret.
2.2 S'han d'adequar a la Llei 3/1998 totes les activitats existents en el moment de la seva entrada en vigor en les que concorrin les condicions següents:
Que estiguin classificades en els annexos 1 i 2 de la citada Llei 3/1998 i no disposin d'autorització o de llicència ambiental atorgades d'acord amb aquesta.
Que s'exerceixin en el moment d'entrada en vigor de la Llei 4/2004 i no tinguin obert cap expedient de cessament.
En el cas d'establiments que disposin d'autorització ambiental o de llicència ambiental parcials per haver-se atorgat a alguna de les seves instal·lacions que admetien una avaluació ambiental independent, s'ha de sotmetre al procés d'adequació que es regula en aquest Decret la totalitat de les instal·lacions.
3.1 L'ordenació general del procés d'adequació de les activitats classificades en els annexos de la Llei 3/1998 correspon:
a) Les de l'annex 1, al director o directora general de Qualitat Ambiental.
b) Les de l'annex 2, apartat 1, al director o directora del Servei Territorial de Medi Ambient i Habitatge corresponent.
c) Les de l'annex 2, apartat, 2, a l'alcalde o alcaldessa de l'ajuntament corresponent.
3.2 La instrucció i la resolució dels expedients d'adequació correspon:
a) Al Departament de Medi Ambient i Habitatge pel que fa a les activitats sotmeses al règim d'autorització ambiental.
b) A l'ajuntament pel que fa a les activitats sotmeses al règim de llicència ambiental.
4.1 El procediment d'adequació a la Llei 3/1998 per a les activitats sotmeses al règim d'autorització ambiental s'inicia mitjançant sol·licitud del titular o de la titular de l'activitat a l'Oficina de Gestió Ambiental Unificada corresponent, acompanyada d'una avaluació ambiental verificada per una entitat col·laboradora de l'Administració legalment acreditada.
4.2 La sol·licitud d'autorització ambiental se sotmet als tràmits següents:
b) Informació pública pel termini de 20 dies mitjançant un edicte publicat al DOGC.
c) Comunicació a l'ajuntament i als òrgans de l'Administració de la Generalitat que hagin de participar en l'avaluació de l'activitat per tal que, en el termini de dos mesos, es pronunciïn sobre els aspectes ambientals de l'activitat que són de la seva competència i, específicament, sobre sorolls, vibracions, escalfor, olors i abocaments al sistema de sanejament o clavegueram municipal.
d) Avaluació ambiental de l'activitat per la Ponència Ambiental, la qual formula proposta de resolució.
e) Audiència a l'ajuntament i al titular o a la titular de l'activitat pel termini de 10 dies.
f) Resolució de la sol·licitud pel conseller o consellera de Medi Ambient i Habitatge.
g) Notificació de la resolució al sol·licitant o a la sol·licitant i comunicació a l'ajuntament.
4.3 La resolució es dicta i notifica en el termini màxim de sis mesos a comptar de la data d'entrada de la sol·licitud a l'Oficina de Gestió Ambiental Unificada corresponent.
Transcorregut aquest termini sense que s'hagi notificat la resolució s'entén que l'activitat és autoritzada.
4.4 L'autorització ambiental té el contingut fixat en la Llei 3/1998.
4.5 En el cas de resolució denegatòria de la sol·licitud el cessament de l'activitat es duu a terme seguint les determinacions que es fixen en la pròpia resolució.
5.1 El procediment d'adequació a la Llei 3/1998 per a les activitats sotmeses al règim de llicència ambiental s'inicia mitjançant sol·licitud del titular o de la titular de l'activitat a l'ajuntament, acompanyada d'una avaluació ambiental verificada per una entitat col·laboradora de l'Administració legalment acreditada.
En el cas de les activitats de l'annex 2, apartat 1, el titular de l'activitat ha de trametre una còpia de la sol·licitud a l'Oficina de Gestió Ambiental Unificada (OGAU) corresponent als efectes d'acreditar el compliment del requeriment d'adequació.
5.2 La sol·licitud de llicència ambiental de les activitats classificades en l'annex 2, apartat 1, de la Llei 3/1998, se sotmet als tràmits següents:
c) Tramesa a l'OGAU corresponent per tal que, en el termini de 3 mesos, emeti informe sobre els aspectes ambientals de l'activitat que són de la seva competència i, específicament, sobre aire, aigua i gestió de residus i incorpori els informes emesos en matèria de protecció de la salut i sobre sanitat animal.
d) Avaluació ambiental de l'activitat per la ponència municipal d'avaluació ambiental, la qual formula la proposta de resolució.
e) Audiència a l'OGAU i al titular o a la titular de l'activitat pel termini de 10 dies.
f) Resolució de la sol·licitud per l'alcalde o alcaldessa de l'ajuntament.
g) Notificació de la resolució al sol·licitant o a la sol·licitant i comunicació a l'OGAU corresponent.
5.3 La sol·licitud de llicència ambiental de les activitats de l'annex 2, apartat 2, de la Llei 3/1998 se sotmet als tràmits següents:
c) Avaluació de l'activitat per la Ponència municipal d'avaluació ambiental i per la Ponència comarcal d'avaluació ambiental si ha d'intervenir i elaboració de la proposta de resolució.
L'informe de la Ponència comarcal, si correspon, s'ha d'emetre en el termini màxim de 3 mesos a comptar de la data de recepció de l'expedient tramès per l'ajuntament.
d) Audiència al titular o a la titular de l'activitat i al consell comarcal si correspon, pel termini de 10 dies.
e) Resolució de la sol·licitud per l'alcalde o alcaldessa de l'ajuntament.
f) Notificació de la resolució al sol·licitant o la sol·licitant de l'activitat i comunicació al consell comarcal si correspon.
5.4 La resolució es dicta i notifica en el termini màxim de 6 mesos a comptar de la data d'entrada de la sol·licitud a l'ajuntament.
Transcorregut aquest termini sense que s'hagi notificat la resolució s'entén que la llicència és atorgada.
5.5 El contingut de la llicència ambiental és el fixat en la Llei 3/1998.
5.6 En el cas de resolució denegatòria de la sol·licitud el cessament de l'activitat es duu a terme seguint les determinacions que es fixen en la pròpia resolució.
6.1 En el cas que l'autorització ambiental o la llicència ambiental s'hagin obtingut per silenci administratiu, l'Administració competent ha de dictar en el termini més breu possible la resolució expressa amb el contingut fixat en la Llei 3/1998, per a l'autorització ambiental i la llicència ambiental per tal de fer plenament operatius els sistemes de prevenció i de control integrats que s'hi estableixen.
6.2 L'autorització ambiental o la llicència ambiental obtingudes per acte presumpte en cap cas generen facultats o drets contraris a l'ordenament jurídic i, particularment, sobre el domini públic.
7.1 Les avaluacions ambientals i el document d'avaluació en matèria de prevenció d'incendis que acompanyen les sol·licituds d'autorització ambiental o de llicència ambiental han d'estar verificades per una entitat que disposi d'unitats tècniques de verificació ambiental degudament acreditades.
7.2 L'acreditació de les unitats tècniques de verificació ambiental (UTVA) la duu a terme la Unitat d'Acreditació de la Direcció General de Qualitat Ambiental mitjançant el procediment que figura en l'annex 2 d'aquest Decret.
7.3 Únicament poden optar a l'acreditació d'UTVA per a les diferents tipologies d'activitats els verificadors ambientals acreditats d'acord amb el Reglament 761/2001/CE del Parlament Europeu i del Consell, de 19 de març (EMAS), i les entitats ambientals de control acreditades d'acord amb el Decret 170/1999, de 29 de juny.
8.1 La verificació de les avaluacions ambientals i del document d'avaluació en matèria de prevenció d'incendis s'ha de contractar amb una entitat que disposi d'UTVA degudament acreditades amb una antelació mínima de 3 mesos abans que finalitzi el termini màxim fixat en el requeriment d'adequació.
En el cas que es justifiqui que cap entitat pot complir el termini, l'Administració competent n'ha de fixar un de nou.
8.2 Les entitats acreditades no poden contractar la verificació d'una avaluació ambiental si no garanteixen que s'haurà realitzat abans que finalitzi el termini màxim fixat en el requeriment d'adequació.
8.3 L'incompliment del termini màxim fixat en el requeriment d'adequació imputable a l'entitat acreditada no es considera infracció per incompliment del termini de sol·licitud d'adequació tipificada en la Llei 4/2004.
En aquest cas, l'òrgan competent de l'Administració ha de fixar un nou termini màxim per a la presentació de la sol·licitud no inferior a 3 mesos, i ha de comunicar l'incompliment a la Unitat d'Acreditació per tal que adopti les mesures correctives corresponents.
L'avaluació ambiental que s'adjunta a la sol·licitud d'autorització o de llicència ambiental ha de tenir el contingut mínim que s'assenyala en l'article 4.2.j) de la Llei 3/1998, de la intervenció integral de l'Administració ambiental.
10.1 L'actuació de verificació de les avaluacions ambientals i del document d'avaluació en matèria de prevenció d'incendis es reflecteix en un informe de verificació que té el contingut, el format i el suport informàtic que es determini per ordre conjunta del departament competent en matèria de medi ambient i del departament competent en matèria de prevenció d'incendis.
10.2 En cas que l'informe de verificació demostri que l'activitat presenta incompliments de les determinacions ambientals exigibles i estimi que els incompliments són esmenables, cal que el titular de l'activitat sol·liciti una exempció temporal dels límits d'emissió i adjunti un programa de correcció dels incompliments, d'acord amb el que s'estableix en la disposició transitòria 3 del Decret 136/1999, de 18 de maig.
11.1 La potestat per imposar la sanció de multa per infraccions que recauen en activitats de l'annex 1 de la Llei 3/1998 correspon al director o directora general de Qualitat Ambiental del Departament de Medi Ambient i Habitatge.
11.2 La potestat per imposar la sanció de multa per infraccions que recauen en activitats de l'annex 2 de la Llei 3/1998 correspon a l'alcalde o alcaldessa.
La imposició de multes coercitives correspon:
A) Les que recaiguin sobre activitats de l'annex 1, al director o directora general de Qualitat Ambiental del Departament de Medi Ambient i Habitatge.
B) Les que recaiguin sobre activitats de l'annex 2, apartat 1, al director o directora dels Serveis Territorials del Departament de Medi Ambient i Habitatge.
C) Les que recaiguin sobre activitats de l'annex 2, apartat 2, a l'alcalde o alcaldessa.
El tancament de l'activitat declarada clandestina correspon:
A) En el cas d'activitats de l'annex 1, al conseller o consellera competent en matèria de medi ambient.
B) En el cas d'activitats de l'annex 2, apartat 1, al conseller o consellera competent en matèria de medi ambient, a proposta de l'alcalde.
C) En el cas d'activitats de l'annex 2, apartat 2, a l'alcalde o alcaldessa.
Es modifiquen les disposicions del Decret 220/2001, d'1 d'agost, de gestió de les dejeccions ramaderes següents:
Nova redacció de diversos apartats de l'article 2.
Les lletres e), h) i i) de l'article 2, que queden redactades de la manera següent:
"e) Zones vulnerables: les àrees designades com a tals per la normativa de la Generalitat de Catalunya de designació de les zones vulnerables en relació amb la contaminació de nitrats procedents de fonts agràries."
"h) Gestió en el marc de l'explotació agrària o en el marc agrari: aplicació agrícola de les dejeccions ramaderes en una base agrícola, ja sigui en terres de conreu, als prats i pastures pròpies o en terrenys propietat d'altres titulars.
S'inclouen en aquest concepte l'emmagatzematge de les dejeccions i els tractaments en origen sempre que aquests es duguin a terme a l'explotació ramadera.
"i) gestió fora del marc de l'explotació agrària o fora del marc agrari: qualsevol operació de gestió diferent de la del transport que es realitzi sobre les dejeccions ramaderes i que no s'efectuí en el marc agrari tal com es defineix en l'apartat anterior."
L'article 4, queda redactat de la manera següent:
"4.1 Les explotacions ramaderes han de disposar i aplicar un pla de gestió de les dejeccions ramaderes per tal d'acreditar-ne la correcta gestió.
Aquest pla té la consideració de sistema de gestió vàlid als efectes del que disposa l'article 2 del Decret 61/1994, de 22 de febrer, de regulació de les explotacions ramaderes, i del que disposa la Llei 31998, de 27 de febrer, de la intervenció integral de l'Administració ambiental, i ha de contenir les condicions que s'estableixen a l'annex d'aquest Decret.
"4.2 Els plans de gestió de les dejeccions ramaderes poden ser elaborats per a una explotació ramadera o per a diverses explotacions que gestionin les dejeccions de manera conjunta.
En els plans de gestió conjunts hi ha de constar la relació de les explotacions que hi són incloses i la determinació de la quantitat de dejeccions que correspon a cadascuna.
"4.3 Els plans de gestió de les dejeccions ramaderes han de ser redactats per un tècnic competent d'acord amb el model normalitzat pel Departament d'Agricultura, Ramaderia i Pesca.
"En cas d'explotacions ramaderes incloses en els annexos 1 i 2 de la Llei 3/1998, de 27 de febrer, de la intervenció integral de l'Administració ambiental, els plans s'han de presentar, davant els ajuntaments dels municipis on estiguin ubicades les explotacions juntament amb la documentació prevista a la Llei esmentada i a la normativa que la desenvolupa.
"En el cas de les explotacions ramaderes incloses en l'annex 3 de la Llei 3/1998, els plans se sotmeten al règim de comunicació.
Un cop finalitzat aquest tràmit, l'ajuntament ha de trametre al Departament d'Agricultura, Ramaderia i Pesca el pla de gestió juntament amb la certificació tècnica expedida i les dades que es determinin a efectes de la gestió dels registres corresponents.
"4.4 La tramitació dels plans de gestió s'integra en els procediments previstos en la Llei 3/1998, de 27 de febrer, i es fa a través de les oficines de gestió ambiental unificada (OGAU) i de la Ponència Ambiental regulades en el Decret 136/1999, de les quals en formen part els tècnics o les tècniques especialistes del Departament d'Agricultura, Ramaderia i Pesca que es designin, com també, en el cas de la Ponència Ambiental, el director o directora general de Producció, Innovació i Indústries Agroalimentàries d'aquest Departament.
La modificació dels plans de gestió de les dejeccions ramaderes resultant d'alguna de les circumstàncies que es relacionen a continuació s'ha de tramitar segons el que s'estableix a l'apartat 3 d'aquest article:
"a) Increment de la capacitat de l'explotació que provoca, en relació al que consta al llibre d'explotació ramadera, un augment superior a 1.500 kg de nitrogen o superior al 50% de nitrogen.
"b) Reducció de la superfície agrària per a gestionar les dejeccions de manera que es genera un excedent de més de 1.500 kg de nitrogen.
En aquest cas el pla haurà de contemplar una gestió alternativa (gestors, modificació de dietes, etc.) o bé una reducció de la capacitat de bestiar equivalent a la reducció de la capacitat de gestió agrícola.
"c) Canvi de l'orientació productiva o canvi de l'activitat de l'explotació.
"d) Altes, baixes o modificacions d'explotacions integrades en plans de gestió conjunts.
"e) Canvi en la gestió de les dejeccions.
"4.6 La mera substitució de les terres agràries declarades al pla per unes altres no comporta la presentació d'un nou pla, sinó la comunicació d'aquesta substitució al Departament d'Agricultura, Ramaderia i Pesca quan la substitució afecti més del 10% de la superfície.
"4.7 En cas de modificació de la titularitat del pla de gestió derivada del canvi de titularitat de l'explotació ramadera degudament inscrit en el Registre d'explotacions ramaderes, el nou o la nova titular del pla ha d'aportar la conformitat de les parts sobre la vigència dels contractes preexistents relatius a les dejeccions ramaderes."
S'afegeix una lletra f) a l'apartat 1, de l'article 5, amb la redacció següent:
"f) El llibre de gestió inclourà un pla d'adobat anual de les parcel·les gestionades pel titular de pla."
Es modifica l'article 6, de la manera següent:
La lletra b) de l'apartat 1, queda redactada així:
"b) No es pot realitzar espargiment o incorporació al sòl de les dejeccions ramaderes fora de terres de conreu, prats i pastures, llevat quan es tracti d'activitats de restauració de sòls."
Addició d'un nou article 9 bis.
S'afegeix un nou article 9 bis amb el redactat següent:
"9 bis.1 Sens perjudici del que estableix la normativa sectorial que resulti aplicable, el personal del Departament d'Agricultura, Ramaderia i Pesca exerceix la funció inspectora i de control ordinària en l'àmbit de l'ordenació de la producció ramadera i agroalimentària.
"9 bis.2 Aquest sistema de control complementa les mesures de revisió i control que es regulen als títols 4 i 5 del Decret 136/1999, de 18 de maig."
L'article 10 resta redactat de la manera següent:
"10.1 Règim sancionador i òrgans competents
"L'incompliment de les disposicions d'aquest Decret se sancionen d'acord amb la tipificació d'infraccions i la determinació de sancions que estableixen les disposicions següents:
"a) La Llei estatal 8/2003, de 24 d'abril, de sanitat animal
"b) La Llei 3/1998, de 27 de febrer, de la intervenció integral de l'Administració ambiental
"c) La Llei 6/1993, de 15 de juliol, reguladora dels residus, modificada per la Llei 15/2003, de 13 de juny.
"d) Qualsevol altra legislació aplicable.
"10.2 En l'àmbit de les competències que exerceix el Departament d'Agricultura, Ramaderia i Pesca la potestat sancionadora prevista a la legislació aplicable correspon al director o directora dels serveis territorials, en el supòsit d'infraccions qualificades de lleus i greus, o al director o directora de Producció, Innovació i Indústries Agrolimentàries, en el supòsit d'infraccions qualificades de molt greus.
"10.3 Els òrgans competents per resoldre els recursos d'alçada són:
"El director o directora General de Producció, Innovació i Indústries Agroalimentàries quan el recurs s'interposi contra actes dictats pel director o directora dels serveis territorials.
"El conseller o la consellera d'Agricultura, Ramaderia i Pesca quan el recurs s'interposi contra actes dictats pel director o directora General."
Derogació de l'addicional primera.
La disposició addicional primera queda derogada.
Nova redacció de la disposició addicional segona.
La disposició addicional segona queda redactada de la manera següent:
Les explotacions agrícoles, sense ramaderia, amb parcel·les ubicades en zones vulnerables es classifiquen en els següents dos grups:
"Grup A: les que tenen alguna de les següents característiques:
"Tenen en zona vulnerable, més d'1 ha d'hortícoles flors o planta ornamental.
"Tenen en zona vulnerable, més de 25 ha de regadiu.
"Tenen en zona vulnerable, més de 50 ha de secà.
Per a les parcel·les situades en zones vulnerables, els titulars de les explotacions del grup A hauran de disposar d'un pla de gestió de fertilitzants nitrogenats normalitzat pel Departament d'Agricultura, Ramaderia i Pesca, que contindrà la gestió prevista (quantitats i moment d'aplicació) del nitrogen a aportar segons prevegi el programa d'actuació aplicable a la zona vulnerable.
"Per a les parcel·les situades en zones vulnerables, els titulars de les explotacions del grup A portaran al dia un llibre de gestió dels fertilitzants nitrogenats, normalitzat pel Departament d'Agricultura, Ramaderia i Pesca, en què s'anotaran les quantitats efectivament aplicades.
Tant el pla de gestió com el llibre de gestió han d'estar a disposició de les administracions competents i s'ha de conservar durant els quatre anys posteriors a la data de la darrera anotació o del cessament de l'activitat."
Addició d'una nova disposició addicional.
S'afegeix una nova disposició addicional tercera amb la redacció següent:
"El compliment acreditat de la normativa de la producció agrària ecològica eximeix les explotacions agrícoles i també les ramaderes de la presentació del pla de gestió i de portar el llibre de gestió.
Aquesta exempció documental s'aplica també a les explotacions agrícoles que acreditin el compliment de la normativa de producció integrada."
Es modifica l'annex, que queda redactat de la manera següent:
"Contingut mínim del pla de gestió de les dejeccions ramaderes.
"El pla de gestió de les dejeccions ramaderes haurà de contenir com a mínim la següent informació:
"a) Dades del titular de l'explotació.
"b) Capacitat de bestiar segons espècie, fase productiva i sistema de producció.
"c) Volum anual de producció de les dejeccions ramaderes i quantitat anual de nitrogen en aquestes, segons espècie de bestiar i fase productiva.
"d) Descripció i capacitat del sistema d'emmagatzematge de les dejeccions.
"e) Participació en programes o plans de gestió conjunta.
"f) Tractaments realitzats sobre les dejeccions a la granja.
"g) Llistat de les terres on es preveuen aplicar les dejeccions, amb les dades que es concreten en el model normalitzat de pla de gestió.
"h) Acreditació documental de la disponibilitat de les terres on es preveuen aplicar les dejeccions.
"i) Altres destinacions previstes per a les dejeccions i acreditar la seva gestió conforme a la normativa vigent aplicable."
El Govern, mitjançant el Departament de Medi Ambient i Habitatge, proveirà els mitjans personals, financers i materials necessaris per complir amb les tasques i funcions administratives que aquest Decret atribueix a l'Administració de la Generalitat, incloses les necessitats de personal tècnic i administratiu de la Direcció General de Qualitat Ambiental, respecte de les activitats de l'annex 1 de la Llei 3/1998, de 27 de febrer, i de les OGAU respecte de les activitats de l'annex 2, apartat 1, d'acord amb les previsions contingudes en la memòria de costos i de necessitats de personal elaborada pel Departament de Medi Ambient i Habitatge i segons el que es disposa en els apartats 5 i 6 de l'annex 1 d'aquest Decret.
Els plans de gestió de les explotacions ramaderes incloses en els annexos 1 i 2 de la Llei 3/1998, de 27 de febrer, que han estat presentats davant del Departament d'Agricultura, Ramaderia i Pesca d'acord amb el Decret 220/2001, d'1 d'agost, i estan pendents de validació passaran a tramitar-se integrats en els procediments establerts en la Llei 3/1998, de 27 de febrer.
Per a la tramitació del procediment d'adequació de les activitats ramaderes referides en aquesta disposició, els tècnics o les tècniques designats/ades pel Departament d'Agricultura, Ramaderia i Pesca formen part de les oficines de gestió ambiental unificada (OGAU) i de la ponència ambiental regulades en el Decret 136/1999.
El director o directora general de Producció, Innovació i Indústries Agroalimentàries d'aquest Departament forma part de la Ponència Ambiental.
Els plans de gestió de les explotacions ramaderes incloses en l'annex 3 de la Llei 3/1998, de 27 de febrer, que han estat presentats davant el Departament d'Agricultura, Ramaderia i Pesca d'acord amb el Decret 220/2001, d'1 d'agost, i estan pendents de validació, es regeixen pel sistema de comunicació regulat al capítol 4 del títol 4 del Decret 136/1999 i el que estableix aquest Decret.
A aquest efecte, el Departament d'Agricultura, Ramaderia i Pesca efectua la tramesa als ajuntaments dels corresponents plans de gestió.
Un cop finalitzat el procediment de comunicació l'ajuntament ha de trametre al Departament d'Agricultura, Ramaderia i Pesca el pla de gestió juntament amb la certificació tècnica expedida i les dades que es determinin a efectes de la gestió dels registres corresponents.
El règim aplicable a les modificacions dels plans de gestió de dejeccions ramaderes validats d'acord amb el Decret 220/2001 que es produeixin a partir de l'entrada en vigor d'aquest Decret és el que estableix la disposició addicional primera d'aquest Decret.
Queda derogada qualsevol disposició normativa que s'oposi al que estableix aquest Decret.
És objecte del programa ordenar el procés d'adequació de les activitats existents, classificades en els annexos 1 i 2 de la Llei 3/1998, de 27 de febrer, de la intervenció integral de l'Administració ambiental, d'acord amb el que s'estableix en la Llei 4/2004, d'1 de juliol, i normes de desplegament.
Que se sotmetin al règim d'autorització o de llicència ambiental regulades en la Llei 3/1998 citada totes les activitats afectades d'acord amb la Llei 4/2004, també citada, abans de l'1 de gener de 2007.
Que el procés d'adequació es dugui a terme d'acord amb un calendari esglaonat segons els criteris fixats en la Llei 4/2004 i que es concreten en aquest Programa.
Procés d'adequació i tramitació de les sol·licituds
El procés d'adequació i tramitació de les sol·licituds d'adequació de les activitats existents dels annexos 1 i 2 de la Llei 3/1998, s'organitza en les fases següents:
Identificació i classificació de les activitats afectades
La identificació de les activitats de l'annex 1 i 2, apartat 1, i la seva classificació per tipologies la duen a terme la Direcció General de Qualitat Ambiental i els Serveis Territorials del Departament de Medi Ambient i Habitatge, amb la participació dels ajuntaments.
Amb aquesta finalitat, la Direcció General de Qualitat Ambiental i els Serveis Territorials del Departament de Medi Ambient i Habitatge, basant-se en les dades disponibles, han de dur a terme una primera identificació i classificació de les activitats afectades que ha de ser comunicada als ajuntaments corresponents per tal que, en el termini màxim de quinze dies, validin el llistat d'activitats i la seva classificació i la comuniquin a la Direcció General de Qualitat Ambiental o als Serveis Territorials del Departament de Medi Ambient i Habitatge.
La identificació i classificació de les activitats de l'annex 2, apartat 2, la duen a terme els ajuntaments.
Formulació del calendari d'adequació
Una vegada identificades i classificades les activitats afectades s'ha de procedir a aplicar els criteris fixats en la Llei 4/2004 i que es concreten en aquest Programa per tal d'establir el calendari esglaonat d'adequació en tres períodes de durada semestral de tal manera que:
a) Les activitats que resultin agrupades en el primer període d'adequació han de presentar la sol·licitud abans de l'1 de gener de 2006.
b) Les activitats que resultin agrupades en el segon període d'adequació han de presentar la sol·licitud abans de l'1 de juliol de 2006.
c) Les activitats que resultin agrupades en el tercer període d'adequació han de presentar la sol·licitud abans de l'1 de gener de 2007.
Les sol·licituds d'adequació d'activitats existents classificades en l'annex 2 de la Llei 3/1998 que hagin estat presentades abans de l'entrada en vigor d'aquest Decret i que estan pendents de resolució es tramiten d'acord amb el procediment general establert en la Llei 3/1998 i han de ser resoltes abans de l'1 de novembre de 2005.
El calendari d'adequació l'aproven:
a) Per a les activitats de l'annex 1, el/la director/a general de Qualitat Ambiental.
b) Per a les activitats de l'annex 2, apartat 1, el/la director/a dels Serveis Territorials de Medi Ambient que correspongui.
c) Per a les activitats de l'annex 2, apartat 2, l'alcalde/essa corresponent.
Una vegada formulat el calendari d'adequació, l'òrgan corresponent ha de procedir a notificar a la persona titular de l'activitat la resolució per la qual se la requereix que sol·liciti l'autorització o la llicència ambiental, segons pertoqui, abans que finalitzi el termini que resulta del calendari d'adequació formulat.
En el cas que en data 1 d'octubre de 2005 la persona titular d'una activitat que s'ha d'adequar a la Llei no hagi rebut el requeriment fixant el termini en què ha de presentar la sol·licitud d'autorització ambiental o de llicència ambiental, s'entén que ha de presentar-la abans de l'1 de juliol de 2006.
La persona titular de l'activitat ha de formular la corresponent avaluació ambiental i sotmetre-la a la verificació d'una entitat de verificació degudament acreditada amb una antelació mínima de 3 mesos del termini màxim fixat en el requeriment d'adequació, d'acord amb el que s'estableix en l'article 8 del Decret que aprova aquest Programa.
En el cas que en l'informe de verificació hi figuri alguna inconformitat esmenable s'ha d'acompanyar també un programa de correcció, d'acord amb el que s'estableix en l'article 10 del Decret que aprova aquest Programa.
Un cop registrada la sol·licitud d'adequació acompanyada de la documentació preceptiva, l'Administració competent procedeix a la seva tramitació d'acord amb el procediment fixat en els articles 4 o 5 del Decret que aprova aquest Programa, segons correspongui.
Criteri d'antiguitat de les llicències i autoritzacions ambientals.
Atenent aquest criteri se situen en els primers períodes d'adequació:
a) Les activitats que es regeixen per llicències municipals d'activitats classificades atorgades abans de l'any 1980.
b) Les activitats que tenen la data de caducitat de les autoritzacions de gestió de residus i d'abocament d'aigües residuals ja superada.
Criteri de vulnerabilitat del medi receptor.
Atenent aquest criteri se situaran en els primers períodes d'adequació.
a) Les activitats incurses en expedients sancionadors.
b) Les activitats que tinguin incidència directa sobre recursos naturals, espais o zones d'especial protecció.
c) Les activitats més properes a zones residencials.
d) Les activitats que tenen afecció sobre zones o recursos declarats com a vulnerables.
Criteri del nombre d'activitats
a) El nombre d'activitats d'una mateixa tipologia que correspongui gestionar a una mateixa unitat administrativa (Direcció General de Qualitat Ambiental, OGAU, ajuntament, consell comarcal) es distribueix entre els tres períodes d'adequació.
b) La complexitat ambiental de determinades activitats ja sigui per la magnitud de les seves instal·lacions, ja sigui pel nombre i heterogeneïtat dels seus processos productius s'ha de tenir també en compte a l'hora de fixar el període d'adequació.
Aquests criteris s'apliquen de manera ponderada.
També es poden tenir en compte les propostes d'esglaonament formulades per associacions empresarials representatives d'un sector productiu o que es reflecteixin en un acord entre empreses d'una àrea determinada del territori.
V. Suport necessari per la gestió del procés d'adequació
El procés d'adequació suposa una actuació de caràcter extraordinari ja que els òrgans del Departament de Medi Ambient i Habitatge encarregats de la seva gestió (DGQA, i les OGAU) han de gestionar al mateix temps tots els expedients ordinaris (expedients de nova implantació, canvis substancials, declaracions d'impacte ambiental, etc.).
Cal atendre també el fet que el procés d'adequació té una durada temporal estimada de 3 anys.
Cal doncs una assistència tècnica extraordinària i temporal que permeti garantir una adequada gestió dels expedients que el procés originarà a les unitats administratives afectades del Departament de Medi Ambient i Habitatge.
La matèria de prevenció d'incendis es gestiona coordinadament i també suposa una assistència tècnica extraordinària i temporal per l'adequada gestió dels expedients en les unitats administratives afectades del Departament d'Interior.
Valoració de la tasca a realitzar
Es calcula que el conjunt d'expedients afectats pel programa d'adequació que han de ser intervinguts administrativament per l'administració ambiental de la Generalitat al llarg del programa és d'uns 18.000.
Tenint en compte la data final del programa, cada any s'han de tramitar una mitjana de 6.000 expedients distribuïts entre la Direcció General de Qualitat Ambiental i les direccions territorials del Departament.
Tasques de tipus administratiu:
Recepció i registre de les sol·licituds d'adequació de les activitats de l'annex 1 i 2, apartat 1, a la Llei 3/1998, d'intervenció integral de l'Administració ambiental (IIAA).
Donar d'alta l'expedient a l'aplicació informàtica de la IIAA.
Verificar formalment les sol·licituds i la documentació que l'acompanya.
Notificar al sol·licitant en cas de documentació incompleta.
Cobrar les taxes corresponents als expedients d'annex 1.
Realitzar els requeriments, comunicacions i notificacions al llarg de tota la tramitació dels expedients.
Vetllar per la inscripció d'ofici de les activitats autoritzades en els registres ambientals.
Avaluar la incidència ambiental de les activitats a través de l'anàlisi del contingut de l'avaluació ambiental i de la documentació que, si escau, l'acompanya.
La gestió del procés d'adequació és dirigida i supervisada per un equip tècnic específic amb la composició i funcions següents:
1 director o directora de l'equip designat pel director o directora general de Qualitat Ambiental.
4 vocals en representació dels sectors ambientals designats pels respectius caps de la unitat.
5 vocals en representació dels Serveis Territorials.
1 vocal en representació de la Direcció General de Producció, Innovació i Indústries Agroalimentàries, designat pel director o directora general.
1 vocal en representació de la Direcció General d'Emergències i Seguretat Civil, designat pel director o directora general.
a) Fer el seguiment de la gestió del programa.
b) Elaborar i dictar les directrius i normes de gestió necessàries.
c) Proposar, si és el cas, els canvis i correccions necessaris en la gestió.
2.1 Equip operatiu de la Direcció General de Qualitat Ambiental.
a) Tècnic o tècnica responsable designat/da per la Direcció General de Qualitat Ambiental
b) Els tècnics o les tècniques i els administratius o les administratives de l'equip de suport assignats/ades a la Direcció General de Qualitat Ambiental.
c) Els tècnics o les tècniques designats/ades pels respectius sectors ambientals per a la supervisió de les activitats extractives i de gestió de residus.
A) Del tècnic o tècnica responsable
L'ordenació i la instrucció dels expedients.
La direcció i supervisió de l'equip operatisu.
La formulació de les propostes de resolució.
La realització de les tasques administratives derivades de la tramitació dels expedients.
L'avaluació de la documentació tècnica presentada i l'emissió d'informes tècnics sobre el compliment dels requeriments ambientals.
C) Dels tècnics o de les tècniques representants dels sectors
Supervisar l'actuació tècnica de l'equip de suport.
2.2 Equips operatius de les OGAU.
a) Tècnic o tècnica responsable designat/da pel director/a del Servei Territorial
b) Els tècnics o les tècniques i administratius i administratives de l'equip de suport assignats/ades a l'OGAU.
c) Els tècnics o les tècniques designats/ades pels sectors ambientals per a cada tipologia d'activitats.
Són les mateixes que les assenyalades per a l'equip operatiu de la Direcció General de Qualitat Ambiental.
El Programa té vigència indefinida i finalitza una vegada s'hagin resolt tots els expedients que corresponen al procés d'adequació.
El Programa pot ser revisat en el cas que per disposició legal es modifiquin substancialment les normes que són d'aplicació obligatòria en la seva gestió o bé en el cas que es produeixin desviacions notòries en la seva execució.
La iniciativa de la revisió correspon a l'equip director de la gestió del Pla.
II.1 Requisits previs d'acreditació
L'entitat que vulgui obtenir l'acreditació d'una o varies unitats tècniques de verificació ambiental per les diferents tipologies d'activitats i nivells, ha de disposar, prèviament, d'alguna de les següents acreditacions:
Acreditació com a entitat ambiental de control per part del Departament de Medi Ambient i Habitatge de la Generalitat de Catalunya, segons preveu el Decret 170/1999, de 27 de juny, pel qual s'aprova el Reglament provisional regulador del funcionament de les entitats ambientals de control modificat pel Decret 267/2003, de 21 d'octubre, en la tipologia i nivells corresponents.
Acreditació per part d'algun organisme d'acreditació europeu com a verificador ambiental d'acord amb el que disposa el Reglament 761/2001 del Parlament Europeu i del Consell, de 19 de març de 2001, pel qual es permet que les organitzacions s'adhereixin amb caràcter voluntari un sistema comunitari de gestió i auditoria ambientals (Verificador EMAS).
II.2 Procediment d'acreditació d'una Unitat Tècnica de Verificació Ambiental
L'entitat formula la sol·licitud segons el format establert pel Departament de Medi Ambient i Habitatge la qual haurà d'anar acompanyada, com a mínim, de la documentació que acrediti que reuneix els requisits per assolir el seu reconeixement com a UTVA.
La Unitat d'Acreditació, prèvia avaluació de la documentació presentada, emet un informe documental de la sol·licitud i efectua les auditories de camp que cregui adients.
La Unitat d'Acreditació formula la corresponent proposta de resolució que se sotmet al tràmit d'audiència al peticionari pel termini de 10 dies.
La Direcció General de Qualitat Ambiental del Departament de Medi Ambient i Habitatge emet la resolució concedint o denegant l'acreditació de la Unitat Tècnica de Verificació Ambiental.
En cas que no es notifiqui la resolució dins el termini de 4 mesos a comptar de la data de registre de la sol·licitud en el Departament de Medi Ambient i Habitatge s'entén que l'acreditació és denegada.
Una Unitat Tècnica de Verificació Ambiental (UTVA) ha de disposar d'un nombre mínim de tècnics capacitats per a cada tipologia, segons s'indica a la següent taula, que han d'estar destinats preferencialment a tasques de verificació d'avaluacions ambientals.
Aquests tècnics o tècniques capacitats/ades actuen com a responsables de les respectives tipologies.
L'entitat pot disposar de personal tècnic responsable de suport als tècnics o tècniques capacitats/ades, sempre i quan compleixin els requisits establerts en l'apartat II.4.C.
Aquests tècnics o tècniques de suport poden ser capacitats per la pròpia UTVA seguint els procediments previstos per la Unitat d'Acreditació.
El personal de suport, mentre no estigui capacitat, no pot realitzar actes de verificació per si sols.
II.4 Capacitació del personal d'una UTVA
A) Personal d'Entitats Ambientals de Control (EAC)
El personal ja capacitat d'una EAC per a una o vàries tipologies es considera capacitat, directament, com a personal de la UTVA.
El personal d'un Verificador EMAS que vulgui ser capacitat per la UTVA ha de complir els següents requisits:
Estar capacitat internament per algun grup CNAE inclòs en la tipologia sol·licitada
Disposar de formació adient sobre:
La Llei 3/1998 i el seu desplegament reglamentari
La contaminació d'aigües i legislació aplicable 1
La producció i gestió de residus i legislació aplicable
La contaminació atmosfèrica i legislació aplicable 2
La prevenció d'incendis i legislació aplicable 3
1 Aquests requisits no és obligatori per a la tipologia d'Instal·lacions de Radiocomunicació
2 Aquests requisits no és obligatori per a la tipologia d'activitats Agrícoles i Ramaderes
3 Aquest requisit no és obligatori per a la tipologia d'activitats Mineres, Radiocomunicació i Agrícoles i Ramaderes.
C) Requisits tècnics pel personal de suport d'una UTVA
Els tècnics de suport d'una UTVA hauran de justificar documentalment el compliment dels següents requisits:
Enginyer/a superior o tècnic de telecomunicacions o equivalent
Formació addicional adient respecte el vector sorolls i vibracions i prevenció d'incendis.
Formació addicional adient sobre legislació específica aplicable a gestors de residus
Formació addicional adient sobre legislació específica aplicable a gestors de residus i dipòsits controlats
Formació addicional adient respecte prevenció d'incendis
Formació addicional adient en restauració de pedreres, impacte ambiental i legislació minera en un centre de reconegut prestigi
Formació addicional adient d'hidrogeologia en un centre de reconegut prestigi
Formació específica adient de la MIE-IP 02 i 04 i prevenció d'incendis
Formació addicional adient respecte a la legislació aplicable a Catalunya
El personal adscrit a la Unitat Tècnica de Verificació Ambiental no podrà realitzar avaluacions ambientals en el marc del que preveu la Llei 3/1998, de 27 de febrer i el seu desplegament reglamentari, ni verificar cap avaluació ambiental que hagi fet l'entitat a la qual la Unitat de Verificació Ambiental pertany.
En tot allò no previst en aquest annex regiran les determinacions del Decret 170/1999, de 29 de juny, que siguin aplicables.